****

**ЕВРОПЕЙСКИ СЪЮЗ**

ЕВРОПЕЙСКИ ФОНД ЗА

МОРСКО ДЕЛО И РИБАРСТВО

**Таблица за отразяване на постъпили становища във връзка с провеждането на деветнадесета писмена процедура за неприсъствено вземане на решение от членовете на Комитета за наблюдение на Програмата за морско дело и рибарство (ПМДР) 2014-2021 г. за одобрение** на **Методология и критерии за подбор на операции за прилагане на финансови инструменти по Програмата за морско дело и рибарство 2014-2020 г.,**

**22 юни 2021 г. до 5 юли 2021 г. (консолидирана)**

|  |  |  |  |
| --- | --- | --- | --- |
| **№** | **ЧЛЕН/ ОРГАНИЗАЦИЯ** | **СТАНОВИЩЕ** | **КОМЕНТАР НА УО на ПМДР** |
| **1.** | Министерство на финансите,  Весела Данева | УВАЖАЕМИ КОЛЕГИ,  По получения за одобряване от Комитета за наблюдение на ПМДР 2014-2020 г. документ „Методология и критерии за подбор на операции за прилагане на финансови инструменти по ПМДР 2014-2020 г.“, изразяваме следното становище:  На първо място, считаме, че на този етап от процедурата следва да бъде ясен конкретният режим на държавна помощ, който ще бъде прилаган за финансовите инструменти и съответно да бъде посочен в Методологията, в секция „Режим на държавна/минимална помощ, част от раздел I. Основни параметри. При положение, че е „държавна помощ“ по смисъла на чл. 107, параграф 1 от ДФЕС, е необходимо да се посочи, дали схемата/схемите подлежат на нотификация или е съвместима по Общ регламент за групово освобождаване. При положение, че УО е взел решение за прилагане на режим на минимална помощ, това също би следвало да бъде посочено, като изрично се посочи приложимия Регламент. В случай че за схемата/схемите за финансовите инструменти ще бъде прилаган режим „непомощ“ би следвало да се посочи дали например отговаря на условията на критерия за „оператор в условията на пазарна икономика“ по Раздел 2.1. от Насоките относно държавните помощи за насърчаване на инвестициите в рисково финансиране.  Съдействие и становище в това отношение следва да бъде получено от "Фонд мениджър на финансовите инструменти в България" ЕАД, което е дружеството, отговорно за прилагането и изпълнението на финансови инструменти от името и за сметка на УО на ПМДР.  Освен това, считаме, че преди документът да бъде предоставен за одобряване от Комитета за наблюдение, същият е необходимо да бъде съгласуван с дирекция „Държавни помощи и регулации“ на Министерството на земеделието, храните и горите.  Като цяло, информацията, изложена в проекта на Методология по отношение на държавните помощи в секция „Режим на държавна/ минимална помощ“, част от раздел I. Основни параметри, е твърде обща и недостатъчна. Посочването на разпоредба от Регламент № 508/2014 и споменаването на Насоки на Комисията, според нас не би могло да гарантира съответствието на условията на финансовите инструменти с правилата в областта на държавните помощи.  Бихме искали да обърнем внимание, че Насоките относно държавната помощ за финансовите инструменти по европейските структурни и инвестиционни фондове през програмния период 2014—2020 г. са работен документ, изготвен от службите на Комисията, който въз основа на приложимото законодателство на ЕС осигурява технически насоки за специалистите и органите, участващи в мониторинга, контрола или прилагането на европейските структурни и инвестиционни фондове, относно прилагането на правилата на ЕС в тази област. Целта на Насоките е да предостави обяснения на тези правила от службите на Комисията с цел да се улесни изпълнението на програмите и да се насърчат добрите практики.  В проекта на Методология посочвате, че: „Съгласно Насоките относно държавната помощ за финансовите инструменти по европейските структурни и инвестиционни фондове през програмния период 2014—2020 г., държавните помощи трябва да се разгледат на всички възможни нива - ФМФИБ; финансови посредници, частни инвеститори и крайни получатели.“, но липсва информация, дали такова разглеждане е факт, както и заключенията от него. С оглед на това, предлагаме Управляващият орган да включи в проекта на Методология обоснована информация за извършена предварителна оценка за наличие на държавна помощ за всяко възможно ниво, за двата финансови инструмента (гаранционни схеми и заеми със споделяне на риска с две възможности: самостоятелни кредити и кредити в допълнение към отпусната безвъзмездна финансова помощ).  С цел Управляващият орган да може да гарантира прозрачност на схемите за финансови инструменти, съответствието им с приложимите правила по държавните помощи, установени със законодателството на ЕС, в т.ч. и българското, считаме че документът следва да съдържа ясни условия за бенефициентите, както и конкретно разпределени отговорности по отношение на контрола по прилагането на правилата в областта на държавните помощи за двата финансови инструмента.  Във връзка с изложеното, НЕ ОДОБРЯВАМЕ проекта на Методология и критерии за подбор на операции за прилагане на финансови инструменти по Програмата за морско дело и рибарство (ПМДР) 2014-2020 г., като предлагаме документът да бъде преработен съобразно направените бележки и съгласуван с дирекция „Държавни помощи и регулации“ на Министерството на земеделието, храните и горите.  Весела Данева | Приема се. УО на ПМДР е предприел съответните действия за надграждане на документа в посока конкретния режим на държавна помощ, който ще бъде прилаган за финансовите инструменти, съгласуван с „Фонд мениджър на финансовите инструменти в България“ ЕАД. |
| **2.** | Генерална дирекция „Морско дело и рибарство“ на Европейската комисия,  Моника Адамова | Здравейте,  След стартирането на писмена процедура относно одобрението от Комитета за наблюдение на критериите за подбор за прилагане на финансови инструменти в мерки по членове 48, 52, 63 и 69 на ЕФМДР, бихме се заинтересували да получим разяснения относно следното:  Можете ли да ни уведомите как ще бъде организиран процесът на подбор? Можете ли да предоставите информация за методологията за подбор? Ще бъде ли направено на принципа „първи дошъл, първи обслужен“? Ще бъдат ли приети всички, които отговарят на условията? Или Фонд на фондовете има установена методология на процеса на подбор, която ще се прилага за финансови инструменти по ЕФМДР? Ако отговорът е да, това не трябва ли да се споменава?  Благодаря ви предварително,  Моника Адамова | Приема се, добавен е критерий за подбор. |
| **3.** | Министерство на финансите,  Весела Данева | Съгласуваме изменение проект на Методология и критерии за подбор на операции за прилагане на финансови инструменти по Програмата за морско дело и рибарство 2014-2020 г., със следната бележка:  Видно от раздел „Режим на държавна/минимална помощ“ подкрепата чрез финансовите инструменти ще се предоставя и/или в съответствие с правилата за минимална помощ, като липсва конкретика за приложимия/ите Регламент/и относно прилагането на членове 107 и 108 от Договора за функциониране на Европейския съюз към помощта de minimis. В тази връзка, считаме че информацията в раздела следва да се допълни с посочването на регламента/ите за минимална помощ, който/които ще бъде прилаган/и.  При положение, че подкрепата е насочена към проекти, свързани с мярка „Изпълнение на стратегиите за ВОМР“ и за тях е избран режим на минимална помощ (когато е приложимо) по Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта de minimis, документите по процедурите по схемите за ФИ следва да бъдат съгласувани с министъра на финансите по реда на чл. 26, ал. 3 от Закона за управление на средствата от Европейските структурни и инвестиционни фондове. | Приема се. |