

**ОДОБРЯВАМ:**



**ГЕОРГИ СЪБЕВ**

*Заместник-министър и*

*Ръководител на УО на ПМДР 2014-2020 г.*

***ПРОТОКОЛ***

***От проведена деветнадесета писмена процедура за неприсъствено вземане на решение на членовете на Комитета за наблюдение (КН) на Програмата за морско дело и рибарство (ПМДР) (2014-2020) за одобрение на Методология и критерии за подбор на операции за прилагане на финансови инструменти по ПМДР***

На основание чл. 17, ал. 3 от Постановление на № 79 на Министерския съвет и чл. 13 от Вътрешните правила за работа на Комитета за наблюдение (КН) на ПМДР и във връзка с разпоредбите на чл. 21, алинея 4 от Закона за мерките и действията по време на извънредното положение, обявено с решение на Народното събрание от 13 март 2020 г. на 22 юни 2021 г. беше инициирана деветнадесета писмена процедура за неприсъствено вземане на решение от КН на ПМДР. С писмената процедура беше предложено на състава на КН на ПМДР да одобри Методология и критерии за подбор на операции за прилагане на финансови инструменти по Програмата за морско дело и рибарство 2014-2020 г.

В срока за изразяване на становища – 17:00 ч. на 5 юли 2021 г., бяха получени общо две становища, съдържащи предложения/коментари по документа в рамките на писмената процедура от, както следва:

* Министерство на финансите;
* Генерална дирекция „Морско дело и рибарство“ на Европейската комисия.

След извършен преглед и анализ на информацията в тях, Управляващият орган на ПМДР предприе съответните действия, като модифицира и надгради документа за Методология и критерии за подбор на операции за прилагане на финансови инструменти по Програмата за морско дело и рибарство 2014-2020 г.

В съответствие с разпоредбите на чл. 13, ал. 3 от Вътрешните правила за работа на КН на ПМДР, изменените Методология и критерии за подбор на операции за прилагане на финансови инструменти по Програмата за морско дело и рибарство 2014-2020 г. бяха изпратени на членовете на КН за повторно гласуване. В срок до 17:00 ч. на 6 август 2021 г. те имаха възможност да предоставят своите становища, в случай че изразяват несъгласие по предоставените за одобрение документи. В указания срок е получено едно становище от г-жа Весела Данева, директор на дирекция ДПРС, Министерство но финансите, за което е изготвена Таблица за отразяване на постъпили становища във връзка с провеждането на деветнадесета писмена процедура за неприсъствено вземане на решение от Комитета за наблюдение (КН) на Програмата за морско дело и рибарство (ПМДР) (2014-2020) за одобрение на Методология и критерии за подбор на операции за прилагане на финансови инструменти по ПМДР, 22 юни 2021 г.

За членовете на КН на ПМДР, които не са изразили становище се прилага принципът на мълчаливото съгласие съгласно чл. 17, ал. 5 от ПМС № 79/2014. Съгласно Заповед № МДР-ПП-09-112/28.07.2021 г. членовете на КН с право на глас са 47. На основание чл. 17, ал. 5 от Постановление № 79 на Министерския съвет и чл. 13 от Вътрешните правила за работа на Комитета за наблюдение на ПМДР, решението се счита за прието, в случай че повече от две трети от имащите право на глас т.е. поне 32 души са изразили писмено съгласие или са изразили мълчаливо съгласие.

Във връзка с гореизложеното и в резултат от проведената писмена процедура за неприсъствено вземане на решения, КН на ПМДР взе следното решение:

|  |
| --- |
| **ОДОБРЯВА**  **Методология и критерии за подбор на операции за прилагане на финансови инструменти по Програмата за морско дело и рибарство 2014-2020 г.** |